Rezultate Evaluare Națională 2020: 76% dintre elevi au promovat. 839 de candidați au obținut media 10.
Ministerul Educației a prezentat un raport cu privire la Evaluarea Națională din acest an. Dintre cei 160.468 de candidați prezenți, 135.101 au obținut cel puțin media 5. 839 de candidați au obținut media 10. În acest an, Ministerul Eduației a decis să anonimizeze rezultatele examenului.
Luni, 22 iunie, s-au afişat rezultatele obţinute de elevii care au absolvit clasa a VIII-a la examen.Potrivit raportării realizate de Ministerul Educaţiei, înainte de depunerea contestaţiilor, dintre cei 160.468 candidaţi prezenţi, 135.101 candidaţi au obţinut medii mai mari sau egale cu 5 (cinci), adică 76.10%. Dintre aceştia, 839 de candidaţi au încheiat examenul cu media generală 10 (zece).Rata de participare a fost de 93.00 %: 160.468 candidaţi prezenţi, dintr-un total de 172.531 de elevi înscrişi.La proba de Limba şi literatura română au obţinut note peste sau egale cu 5(cinci) 135.101 candidaţi (83.9%), iar 4.587 candidaţi au fost notaţi cu 10 (zece).La proba de Matematică, 112.651 candidaţi (70.2%) au note peste sau egale cu 5(cinci), iar 3.251 de candidaţi au obţinut nota 10 (zece).7 (şapte) elevi au fost eliminaţi din cauza unor tentative de fraudă, lucrările acestora fiind notate cu 1.Cum şi unde vor afişate notele de la Evaluarea Naţionala 2020 Este pentru prima dată când Ministerul Educaţiei recurge la formatul anonimizat. Rezultatele de la Evaluarea Naţională 2020 vor fi afişate luni, 22 iunie, până la ora 14:00, la avizierele centrelor de examen, dar şi pe site-ul evaluare.edu.ro.Listele prezentate la centrele de examen vor conţine codul unic al candidatului, şcoala de provenienţă, rezultatele probelor şi media. Fiecare elev a primit un document care conţinea şcoala de provenienţă a candidatului, judeţul, numele şi prenumele elevului, CNP-ul şi codul unic aferent fiecărui candidat. Astfel, elevii îşi pot afla notele şi media de la Evaluarea Naţională 2020.Cum se pot depune contestaţiiElevii care vor fi nemulţumiţi de rezultatele de la Evaluarea Naţională 2020 pot depune contestaţii. Elevii pot depune contestaţii chiar de pe 22 iunie, între orele 16:00 şi 19:00, precum şi pe 23 iunie, între orele 08:00 şi 12:00.Rezultatele finale de la Evaluarea Naţională 2020 vor fi afişate pe 27 iunie.Prezenţa la Evaluarea Naţională 2020La Evaluarea Naţională 2020 s-au prezentat 172.482 de absolvenţi ai clasei a VIII-a. Dintre aceştia, 16.004 sunt din Bucureşti.La proba scrisă la Limba şi Literatura Română s-au prezentat 161.038. La proba scrisă la Matematică procentul de prezenţă a fost de 93.1%, iar la proba scrisă la Limba maternă s-au prezentat 9.553 elevi.Evaluarea Naţională 2020 – sesiune specialăElevii care nu au participat la prima sesiune a Evaluării Naţionale 2020 pentru că s-au aflat în carantină, au avut temperatura corporală peste maximul admis sau au absentat din alte motive medicale, se vor putea înscrie la sesiunea specială a Evaluării Naţionale 2020.Calendarul sesiunii speciale este următorul: pe 29 iunie se va susţine proba la Limba şi literatura română, iar pe 30 iunie la Matematică.